སྤྱི་ལོ་༢༠༡༢་ཟླ་༤་ཚེས་༢༧་ཉིན་༧གོང་ས་སྐྱབས་མགོན་ཏཱ་ལའི་བླ་མ་མཆོག་ཁཱ་ནཱ་སྒྲའི་སྲིད་བློན་སི་ཊེ་ཧྥེན་ཧཱར་ཕེར་དང་ལྷན་གྲོས་ཚོགས་ཁང་དུ་ཁོང་གི་སྒེར་གྱི་གཞུང་ལས་ཁང་དུ་མཇད་འཕྲད་གནང་སྟེ་དུས་ཡུན་སྐར་མ་ཉི་ཤུ་ལྷག་ལ་བཀའ་མོལ་གནང་ཡོད་པ་རེད།ཐེངས་འདིའི་མཇལ་འཕྲད་སྐོར་ལ་ཨ་རིའི་སྐུ་ཚབ་དོན་གཅོད་བློ་བཟང་སྙན་གྲགས་ཀྱིས་གསར་ལམ་ཁག་ཏུ་གསུངས་དོན།༧སྐྱབས་མགོན་རིན་པོ་ཆེ་དང་སྲིད་བློན་གཉིས་ཀྱི་མཇལ་འཕྲད་ཧ་ཅང་མཉེས་པོ་དང་ཡག་པོ་བྱུང་སོང་།ཉེ་སྔོན་རྒྱ་གཞུང་དཔོན་རིགས་ཤིག་གིས་སྲིད་བློན་ཧཱར་ཕཱེར་གཙོས་པའི་ཁཱ་ནཱ་སྒྲའི་དཔོན་རིགས་ཚོས་༸གོང་ས་མཆོག་ལ་མཇལ་འཕྲད་མི་གནང་རྒྱུའི་རེ་སྐུལ་ཞུས་ཡོད་ཀྱང་།སྲིད་བློན་མཆོག་གིས་རང་ཉིད་ཀྱི་ལངས་ཕྱོགས་གསལ་འདོན་གནང་སྟེ་༸གོང་ས་མཆོག་དང་མཇལ་འཕྲད་གནང་བ་འདིས།ཁཱ་ནཱ་སྒྲ་གཞུང་གིས་བོད་ཀྱི་གནད་དོན་ཐད་ཐུགས་ཁུར་དང་རྒྱབ་སྐྱོར་ཡོད་པ་མཚོན་ཡོད།ཅེས་འགྲེལ་བརྗོད་བྱས།འདི་ནི་སྲིད་བློན་ཧཱར་ཕཱེར་ལགས་ཀྱིས་༸གོང་ས་མཆོག་དང་མཇལ་འཕྲད་གནང་བ་ཐེངས་གཉིས་པ་དེ་ཆགས་ཡོད་འདུགདེ་མིན།ཟླ་འདིའི་ཕྱི་ཚེས་༢༦ནས་༢༩བར་གྲོང་ཁྱེར་ཨོ་ཊ་ཝར་རྒྱལ་སྤྱིའི་གྲོས་ཚོགས་བོད་དོན་རྒྱབ་སྐྱོར་ཚོགས་པའི་ཚོགས་ཆེན་ཐེངས་༦་པ་འཚོགས་བཞིན་པ་ལྟར།༧གོང་ས་མཆོག་ཆིབས་བསྒྱུར་བསྐྱངས་ཏེ་གསུང་བཤད་གནང་ཡོད་པ་དང་།ཚོགས་ཆེན་ཐོག་རྒྱལ་སྤྱིའི་བོད་དོན་རྒྱབ་སྐྱོར་ཚོགས་པའི་ཚོགས་གཙོ་རེ་ཆཱར་སྒེར་སོགས།འཛམ་གླིང་རྒྱལ་ཁབ་ཁག་༣༠ལྷག་ནས་ཕེབས་པའི་གྲོས་ཚོགས་འཐུས་མི་༥༠ཙམ་དང་།དེ་བཞིན།བོད་ཀྱི་བཀའ་བློན་ཁྲི་པ་གཙོས་པའི་བཀའ་བློན་ཁག་ཅིགསྤྱི་འཐུས་ཚོགས་གཙོ་གཞོན་གཉིས་གཙོ་བྱས་པའི་སྤྱི་འཐུས་ཁག་ཅིག་བཅས།བོད་མི་༦༠་ཙམ་ཚོགས་ཐོག་ཏུ་འདུ་འཛོམས་བྱུང་ཡོད་འདུག